เรื่องวุ่นๆ ของครอบครัวราฟเตอร์
ผมรักคุณ
ฉันก็รักหมดใจเลย
หกปีก่อน เราเริ่มออกเดินทางขับรถเที่ยว
พร้อมไหม รูบส์
พร้อม
ชีวิตหนึ่งจบลงและอีกชีวิตก็เริ่มต้น
ไม่มีแผนตายตัว พร้อมเผชิญสิ่งแปลกใหม่
- แล้วเจอกัน - บาย
- ลาก่อน
บาย รูบี้
โชคร้ายที่รถตู้สีเขียวแสนรักของเรา แพ้ระยะทางเสียก่อน
แต่เราก็ยังไม่พร้อมหยุด
รู้ตัวอีกที เราก็เดินทางมาสี่ปีแล้ว
เราย้ายที่ อยู่สักพัก
กลับไปเยี่ยมครอบครัวที่ซิดนีย์ เดินทางอีก
ชีวิตมีจังหวะของมัน
แม่มองเห็นบางอย่างที่ขึ้นต้นด้วย "บ"
น่าเบื่อน่ะ แม่
เมื่อวานไม่เห็นบอกว่าน่าเบื่อ
มันน่าเบื่อมานานแล้วค่ะ
แม่เห็นใบไม้
ปกติก็เห็นแต่ใบไม้
ไม่นะ
อะไร...
แต่มันก็ไม่สามารถไปได้ตลอดรอดฝั่ง
หรือ "บ" ที่ว่าคือ "แบน"
ใครจะรู้ว่าเราจะตั้งรกรากที่ไหน
ถ้าวันนั้นยางไม่ระเบิด
หนูทำให้ได้นะ
มันอันตรายเกินไปจ้ะ เดฟ นี่มันทางลาดนะ
ไม่เป็นไรหรอก
- หนูไม่ใช่เด็กนะพ่อ - คราวหน้านะ
คราวก่อนพ่อก็พูดแบบนี้ ใช่ไหมคะ
ไว้โตขึ้น ลูกจะมีโอกาส ได้เปลี่ยนยางรถบ่อยเลย
ถ้าเกิดเราเลิกเดินทางล่ะ
ลูกช่วยไปดูหน่อยสิว่าป้ายเขียนว่าอะไร
ดีเลย ไปดูกันว่าเราอยู่ที่ไหน
หนูไม่ได้โง่นะ
นี่เขาเรียกว่าการเบี่ยงเบนความสนใจ
ครั้งหน้าต้องให้หนูทำนะ
มาเถอะ
"การเบี่ยงเบนความสนใจ" เหรอ
ทุกครอบครัวมี "คนที่ฉลาดเกินวัย"
สำหรับเราคือรูบี้
อาจเป็นเพราะลูกเกิดตอนเราแก่แล้ว
มาเถอะ ยัยหน้ามุ่ย
อาจเป็นเพราะเดินทางมาหลายปี
หรือมันอาจเป็นตัวตนของเธอ
เบอราดีนา
ประชากร 2,500
ที่นี่เบอราดีนา เดฟ
เบอราดีนาเหรอ ไม่เคยได้ยินชื่อ
- เดฟ - พ่อคะ
ตลอดทางเราเคยเปลี่ยนยางรถ กันมาหลายรอบ
แต่ครั้งนี้เพลาหัก
แต่อย่างที่เขาพูดกัน "ทุกเรื่องร้ายๆ"
มักมีเรื่องดีซ่อนอยู่
ขณะที่รอให้รถซ่อมเสร็จ
เราก็ตกหลุมรักเบอราดีนา
ที่นี่มีร้านไอศกรีมตั้งสามร้านแน่ะ
ชั่วพริบตาเดียว...
อ้าว สบายดีไหมครับ
เราก็เจอบ้านหลังใหม่
สำหรับขาย - ขายแล้ว
ผมแก่จนจะอุ้มคุณไม่ไหวแล้ว
คราวก่อนที่คุณอุ้ม ฉันตัวเบากว่านี้
เราค้นพบความสงบที่นี่
เงียบเชียบ
บางครั้งอะนะ
เดฟค้นพบโมโตครอส
และเพื่อน
โห สุดยอดเลย
ดูนั่นสิ
และเราก็ค้นพบผู้เช่าห้อง
คนขายเค้กอยู่ที่นั่นไหมคะ
ไม่ แต่เจอหนุ่มขายบรอกโคลี
วันนี้เธอโชคดีนะ
ผู้เช่าสุดเพอร์เฟกต์ สำหรับแฟลตในสวนของเรา
และลูกมือที่ดีที่สุดที่เดฟเคยมี
อี๋
ลาเต้สองแก้ว
ฉันโชคดีได้เจอเจ้านาย
เพื่อนบ้าน และเพื่อน
อยู่ในคนคนเดียวกัน
ครอบครัวแวะมาหาบ่อยเท่าที่จะทำได้
ฉันลงใต้ไปเยี่ยมพ่อ
ใครมีไพ่สิบบ้าง
ลูกๆ ช่วยดูแลเขาดีมาก
- ไม่มี จั่วเลย - จั่วเลย
นั่นช่วยได้ เยอะเลย
แต่เราก็ห่างเหินกับคนอื่นๆ
มันเกิดขึ้นได้
เป็นเพราะเวลา
เป็นเพราะเบอราดีนา
และตอนนี้เราก็อยู่ที่นี่มาสองปีแล้ว
และนี่คือฉัน
วันนี้งานเยอะเลย คุณล่ะ
ยุ่งช่วงบ่ายน่ะ
สาวๆ สมาคมสตรีชนบทมากันเต็มร้าน
หยุดเลย
นี่เล่มที่ห้าแล้วนะที่คุณอ่าน
พวกหนังสือนิวเอจ
คุณกำลังหาคำตอบ
เปล่า ฉันแค่เบื่ออ่านนิยาย
ข้อดีของการไม่อ่านหนังสือคือ เราจะไม่มีวันเบื่อมัน
นั่นแหละเรา
กับวันครบรอบแต่งงาน 35 ปี ที่กำลังจะมาถึง
เดฟ อยู่ตัวแล้ว
แต่สิ่งแรกที่ฉันคิดทุกเช้า คือมีบางอย่างขาดหายไป
รูบี้เป็นคนที่ทำให้ฉันเริ่มคิดหาคำตอบ
แน่ใจนะว่าไม่ให้แม่ไปส่ง
มีเรื่องต้องทำระหว่างทางค่ะ
- ถือของพะรุงพะรังด้วยเนี่ยนะ - หนูไหวค่ะ
ด้วยภาพวาด
- เจอกันที่นั่นนะ - อย่ามาสายนะคะ
แล้วก็อึ
ใครบอกกันว่าชีวิตไม่แปลก
แยปปี้
ไง แยปปี้
หวัดดี
ไงจ๊ะ
ขอบคุณสำหรับน้ำใจ
สวัสดีจ้ะ
หวัดดีค่ะ
จากการกระทำเล็กๆ สู่การเปลี่ยนแปลงครั้งใหญ่
- ไงจ๊ะ - อยู่ในนี้
ช่วงนี้รูบี้เห่อทำความสะอาดเหรอ
ลูกเธอเพิ่งเก็บอึของแยปปี้ จากสนามหน้าบ้าน
- เดฟคะ - ว่าไง
ทำไมรูบี้ถึงเก็บอึหมา จากสนามหญ้าของเทสซ่า
ไง ผมไม่รู้
แพดโด้ มาเร็ว นายสายแล้วนะ
เดี๋ยวก็เครียดตายหรอก เพื่อน
ขอบคุณครับ คุณนายอาร์
- ยิ่งโตยิ่งสวยนะ เทส - แหงละ
เร็วเข้าสิ พ่อคุณ
- เด็กผู้ชายก็เงี้ย - วัยเด็กรอบสอง
- นี่ อย่าลืมไปงานศิลปะนะ - เดี๋ยวผมมารับ
ว่าแต่ เรื่องอึน่ะ
รูบี้ก็เป็นแบบนี้แหละ
เอาละ เร็วเข้า ติดภาพบนผนัง
โรงเรียนศิลปะ
วางรูปปั้นของพวกเธอไว้บนโต๊ะดีๆ นะ
เก่งมาก เด็กๆ เยี่ยมเลย
สวยมาก ฮิวโก้ เก่งมาก
เร็วเข้า ทุกคน พอกริ่งสุดท้ายดัง ให้มาตรงนี้ทันทีนะ
ผู้ปกครองจะมากันเยอะเลย
เก่งมาก รูบี้ เร็วเข้า เอาติดผนังสิ
มันควรวางแบบนี้ค่ะ
ทำไมล่ะ
- รูบี้ - ไม่งั้นเดี๋ยวอึร่วง
รูบี้...
มีปัญหาอะไรเหรอคะ
ฮัลโหล
ครูใหญ่สเปด
คราวนี้เธอทำอะไรคะ
- เดฟ - จ๊ะ
โรงเรียนโทรมา พวกเขาอยากพบเราทั้งคู่
อย่าบอกนะ เรื่องอึเหรอ
- รู้ได้ยังไง - เดาเอา
รูบี้ ราฟเตอร์ "พวกตาแก่หัวดื้อ"
งานแสดงศิลปะของโรงเรียนประถม จะโชว์อุจจาระไม่ได้
ปัญหาด้านสุขอนามัยน่ะค่ะ
ครูใหญ่พูดถูกนะ รูบส์
แล้วก็ "พวกตาแก่หัวดื้อ" เนี่ยนะ
ชื่อภาพจะทำให้คนเคืองนะ
แต่มันเรื่องจริงนี่คะ นักการเมืองที่ไม่เชื่อเรื่องสภาพอากาศ
คืองี้ค่ะ หลังจากฤดูร้อนที่แล้ว รูบี้ก็กังวลเรื่องอนาคต
โลกร้อน มลพิษ...
เธอก็เลยเลือกชื่อภาพ จากสิ่งที่ได้ยินจากสื่อเหรอคะ
เธอเด็กเกินไปที่จะเข้าใจสิ่งที่ตัวเองพูด
ฉันว่าทุกวันนี้เด็กๆ หลายคนเข้าใจนะคะ
- ลองเถียงกับเธอดูสิคะ - หนู...
ไม่ว่าฉันจะรู้สึกยังไงกับความคิดของเธอ
- แต่นี่ไม่ใช่งานหาเสียง - ผมเข้าใจครับ
งานศิลปะส่วนใหญ่ก็อิงการเมืองนะ
ไม่ใช่ที่งานแสดงศิลปะปลายภาค ของโรงเรียนประถมเบอราดีนา
คุณนายราฟเตอร์ ปัญหาก็คืออุนจิ
- อุนจิเหรอ - อุนจิหมา
ห้ามไปหมดเลยสิ
ห้ามพูดถึงสิ่งที่เด็กๆ ของเรากลัว
กับการที่ต้องอยู่บนโลกที่เป็นพิษ
โลกที่ "พวกตาแก่หัวดื้อ" ทิ้งไว้ให้พวกเขา
- ชื่อเหมาะดีออก - พอได้แล้ว
ฉันว่าภาพนี้มีถ้อยแถลงที่น่าสนใจดีออก
เราไม่ได้ต้องการถ้อยแถลง
ชื่อภาพมันไม่ดีเลย
ส่วนอุนจิก็รับไม่ได้
แล้วถ้าไม่มีอึล่ะ
ก็เป็นภาพนามธรรม ของโลกจากอวกาศที่สวยดี
ถ้าเปลี่ยนชื่อด้วยจะดีมาก
ค่ะ
คุณนายราฟเตอร์
- จูลี่ - เอาอุนจิออกซิ ลูกรัก
น้ำมัน ไม่ได้ใช้แค่กับรถ
เรียบร้อย
ทีนี้ก็ไม่มีปัญหาสุขอนามัยแล้ว
และชื่อภาพใหม่ "พวกเต่าล้านปีงี่เง่า"
ลูกจะสื่อแบบนั้นใช่ไหม
ชอบมากค่ะ
ก็ดูเข้ากับเกณฑ์แล้วนะ พอใจแล้วใช่ไหมคะ
เธอเหมือนแม่ไม่มีผิดเลย
แม่นี่สุดยอดเลย
จ้ะ แต่ครั้งหน้าที่ลูกมีความคิดแจ่มๆ
ช่วยบอกพ่อกับแม่ก่อนนะ
หนูรู้ว่าแม่คงจะห้าม
แม่สู้เพื่อหนู แต่แม่ก็คงห้ามแน่
ก็จริง
ทำไมคะ
เพราะไม่ใช่ทุกคนจะชอบเด็กที่โตเกินวัย
เด็กๆ วัยเท่าลูกไม่ควรมี ความคิดเห็นทางการเมือง
เบอราดีนาหลังเขา
ไม่นะ ที่ไหนๆ ก็เหมือนกัน
แต่ที่นี่เป็นมากกว่าที่อื่น
นี่
เรารักเบอราดีนานะ
พ่อสิที่รักเบอราดีนา
ส่วนแม่รักนิดหน่อย แต่แพดโด้คงเป็นคนเดียวที่หนูจะคิดถึง
จ้ะ อย่างที่ลูกบอก พ่อเขารักเบอราดีนา
และเราก็รักพ่อ เพราะงั้น...
ถ้าลูกทำรายการสิ่งที่ลูกชอบในเบอราดีนา
น่าจะมีมากกว่าแพดโด้นะ
อย่างแรกก็เทสซ่าไง
เอาละ
ราตรีสวัสดิ์จ้ะ
หนูว่าถ้าแม่เขียนรายการ "สิ่งที่ไม่ชอบ"
มันน่าจะยาวกว่า "สิ่งที่ชอบ" นะ
นอนได้แล้ว
เมืองเล็กๆ ทุกเมือง ต้องการข่าวฉาวด้านศิลปะ
เบอราดีนาก็มีกับเขาแล้ว
เธอเอาอึวางบนภาพวาด
ถามจริง
จริงแท้แน่นอน อึจริงร้อยเปอร์เซ็นต์
อย่างน้อยร้านก็ขายดีขึ้น
พวกหล่อนอยากคุยกับเธอมากเลย
แล้วทำไมไม่มาคุยล่ะ
พวกหล่อนชอบเธอมากพอที่จะไม่พูดต่อหน้า คิดซะว่าเป็นคำชมนะ
ต้องมีคนเข้าข้างเราบ้างสิ
มีเยอะอยู่นะ เรื่องสภาพอากาศน่ะ
แต่ไม่เข้าข้างเรื่องรูบี้ คนที่นั่งตรงนั้นน่ะ
"เราไม่ต้องให้เด็กชาวเมืองจอมอวดดี มาบอกสิ่งที่เรารู้อยู่แล้ว
"แถมยังทำโรงเรียนเหม็นหึ่ง"
เราอยู่ที่นี่มาสองปีแล้วนะ
"ต้องเกิดในชนบท ถึงจะเรียกว่าเป็นชาวชนบท"
พลังแห่งการโน้มน้าวใจ
ฉันยังมีดีอยู่รึเปล่านะ
- เรารวยแค่ไหนคะ - ก็พอสมควร
พอที่จะให้คุณหยุดทำงานสักพักได้ไหม
ผมยุ่งมากเลย
ฉันคิดว่าเราน่าจะไปเที่ยวช่วงปิดเทอม
ให้เรื่องมันซาลงก่อน
ลูกๆ จะมาวันครบรอบแต่งงานเรานะ
ก็ใช่ แต่เราเดินทาง ไปหาพวกเขาเองก็ได้นี่
เราไปฉลองที่นั่นไม่ได้เหรอ
หนีแบบนี้ไม่สมเป็นคุณเลย
เรียกว่ากลยุทธ์ถอยทัพดีกว่า
ฉันคิดว่าเราน่าจะไปเที่ยวในเมืองสักพัก
คงดีสำหรับฉัน
และรูบี้ไม่เคยปฏิเสธ งั้น...
แพดโด้คงช่วยดูแลบ้านให้ได้
ขอบคุณค่ะ
- แต่ผม... - ดีจัง
ดูเหมือนฉันยังมีดีอยู่
ข่าวฉาวเรื่องอึทำให้เราออกเดินทาง
พวกเขาจองโต๊ะที่เซี่ยงไฮ้เอกซ์เพรส
เราจัดงานวันครบรอบ 25 ปีที่นั่น
ตอนนั้นลูกยังไม่ปฏิสนธิเลย รูบส์
"อี๋ พ่อ"
หมีขาวบุกเมืองที่พวกมันไม่เคยไปมาก่อน
พวกมันกำลังอดตาย
"คนขาวสุดรวย หมีขาวสุดเศร้า"
เป็นชื่อหัวข้อที่ดี
"อย่ากลับมา"
พวกเด็กชนบทไม่มีอะไรทำ
อีกเรื่องสำหรับรายการ "สิ่งที่ไม่ชอบ"
สิ่งที่เราต้องการคือเปลี่ยนบรรยากาศ
- สวัสดี ดอกไม้งาม - พูดกับผมเหรอ
ฉันไม่มีวันเรียกเจ้านายตัวเองว่า "ดอกไม้งาม" หรอก
ผมว่าคุณเพิ่งเรียกนะ
เธอเรียกใช่ไหม
เห็นไหม เราทั้งคู่พูดกับดอกไม้
นี่ ถ้าคืนนี้มีอาหารเหลือ คุณควรเอากลับบ้านไปให้แคสซี่
ความคิดดีนะ
เบ็น มีคนโทรหา
- ใครครับ - เนธาน
บอกเขาว่าเดี๋ยวผมโทรกลับ
น้องชายเธอฟังดูร้อนใจนะ
พี่ นี่มันหายนะชัดๆ
เสียใจด้วยนะ แย่สุดๆ เลย
เราจะจัดที่ทางให้พวกนายมาพักด้วย
แล้วของเล่นของผมล่ะฮะ
ไว้เรากลับมาเอาตอนที่ทำได้นะลูก
แคสซี่ไม่ว่าอะไรหรอก
ไว้เจอกันที่บ้านฉันนะ
เรื่องฉุกเฉินน่ะ คุณช่วยทำแทนผมได้ไหม
มื้อค่ำสำหรับ 50 ที่เนี่ยนะ หวังว่าจะฉุกเฉินจริง
ตึกที่พักของเนธานทำท่าจะถล่ม เขาไม่มีที่อยู่
แม่ พ่อ กับรูบี้กำลังมาเยี่ยม
และเราต้องจัดที่นอนให้คนเจ็ดคน ในบ้านสองห้องนอน
ดีกว่าข้ออ้างอื่นๆ เกิดอะไรขึ้น
เรื่องโครงสร้างผิดปกติอะไรสักอย่าง
ตอนเขาไปถึงบ้าน ตำรวจกับหน่วยฉุกเฉินก็อยู่ที่นั่น
พวกเขาไม่ให้ใครเข้าไป
ไปเลย น่าสงสารเนธาน
บอกแม่เธอด้วยว่าฉันอยากเจอจะแย่แล้ว
รีบไปสิ
ฉันมีที่นอนเป่าลมนะ
ขอบคุณครับ
ไว้เราค่อยเป่าลมทีหลัง
พวกเขาเป็นไงบ้าง
เอ็ดเวิร์ดคิดว่านี่เป็นการผจญภัยครั้งใหญ่
เนธานดูกังวลนิดหน่อย
- คุณโอเคกับเรื่องนี้นะ - แน่นอนสิ
แน่ใจนะ
เราทั้งคู่โอเค
ตอบได้น่ารัก
ลูกจะน่ารักแน่
ดอนน่าบอกว่าแม่กับพ่อพักกับเธอได้ ถ้าคนแน่นเกินไป
นี่วันครบรอบของพวกท่านนะ ไม่มีทาง พวกเขาไม่ได้จะพักนาน
ทำไมผมถึงได้โชคดีขนาดนี้
ก็คุณปัดขวา
ก็รูปคุณเซ็กซี่มาก อดใจไม่ไหว
วิธีเดตสมัยใหม่นี่สุดยอดเลย
ลุงเบ็น อยู่ไหนครับ
ต้องไปดูเขาสักหน่อย
เก่งมาก
ลูกยัดด้านนั้นนะ เดี๋ยวพ่อทำด้านนี้
พ่ออาจตกจากเตียงจิ๋วนี่นะ
ที่แน่ๆ พ่อนอนเหยียดแขนขาไม่ได้
โชคดีนะที่เราไม่รีบเปลี่ยน ห้องนี้เป็นห้องเด็ก
เราแค่กำลังคุยกัน เรื่องข้อจำกัดของเตียงเดี่ยว
ทำให้นึกถึงตอนเด็กๆ
แน่สิ
เอ็ดดี้ หยุดกระโดดก่อน
หยุดนะ นี่ไม่ใช่เตียงของเรานะลูก
นี่ เอ็ดดี้ ป้าแคสซี่มีเค้กด้วยนะ ถ้าเธออยากกิน
- กินครับ - ไปเลย
บ้านลุงจะไม่ถล่มใช่ไหมฮะ ลุงเบ็น
ไม่มีทางหรอก ไปได้แล้ว
เขาดูสบายดีนะ
เขาเป็นเด็กมองโลกในแง่บวก
นายเป็นยังไงบ้าง
ตึกที่พักฉันกลายเป็น อะพาร์ตเมนต์ที่อยู่อาศัยไม่ได้
พวกเขาบอกว่าฐานตึกทรุดตัว
อย่างน้อยนายกับลูกก็ปลอดภัย
ตอนนี้ราคาของมันน่าจะเหลือ ครึ่งหนึ่งของที่ฉันจ่ายไป
- แม่กับพ่อมา - อืม
ให้พวกเขาพักก่อนค่อยบอกนะ
- อืม - โอเคนะ ขอบใจ
- มาได้เวลาพอดี - ไงจ๊ะ
พวกเขาเรียกฉันว่า "สิงห์นักซิ่ง"
- สวัสดีจ้ะ คนสวย - สวัสดีค่ะ
ตัวอ่อนที่รักของเราเป็นไงบ้าง
เบ็นไม่น่าบอกคุณเลย
- ฉันรู้ มันยังเร็วไป แต่เขาตื่นเต้น - รูบี้
ยังชื่อเหมือนคราวก่อนที่เราเจอกัน
อ้าว แล้วเราล่ะ นี่
คุณย่า
- คุณปู่ - ไง หลานรัก
ดูเหมือนทุกคนมาต้อนรับเราพร้อมหน้าเลย
- ใช่แล้วครับ - รูบี้
- หวัดดี - หวัดดี
หวัดดีจ้ะ
- ไง - หวัดดีฮะ แม่
ไงๆ
เรามาอยู่ที่นี่ เพราะบ้านเรากำลังจะถล่มฮะ
ว่าไงนะ
ขอบใจ เอ็ดดี้
มานี่เลย
เด็กๆ ก็แบบนี้
ตอนเราอยู่ที่นี่ เธอไม่ต้องทำอะไรทั้งนั้น
- ฉันไม่ได้ป่วยนะคะ - แต่เธออุ้มท้องหลานเราอยู่
แถมพวกเราก็มาอยู่กันเต็มบ้าน
เพราะงั้นนั่งเฉยๆ และเล่าทุกเรื่องให้ฉันฟัง
ฉันจะช่วยล้าง...
- นั่งเฉยๆ - ก็ได้ค่ะ
ทุกอย่างโอเคใช่ไหม
ก็เรื่อยๆ ค่ะ
มันจะโอเค ฉันแค่ต้อง...
คุยเรื่องเด็กหลอดแก้วอยู่สินะ
ใช่แน่ๆ
- ใช่ไหมคะ - ใช่จ้ะ
นี่น่าสนุกกว่าฟังเรื่องตึกถล่มซ้ำซาก
คนเราจะพูดว่า "โคตรซวยเลย" ได้กี่วิธีกัน
นี่ พูดจาดีๆ สิ
และเราจะช่วยกันทำงาน ขอบใจจ้ะ
หนูจะบอกให้พวกผู้ชายรู้ พวกเขาจะได้ทำส่วนของตัวเอง
พวกผู้ชายกำลังจัดการเรื่องที่นอนอยู่
คร่ำครึจริงที่ผู้หญิงต้องทำงานบ้าน
เธอจะโตมาเป็นนักนิยมอนาธิปไตย ไม่ก็นายกรัฐมนตรี
คนที่เบอราดีนาพนันว่าเป็นอันแรก
จัดเตียงลูกด้วยนะ
ให้นอนโซฟาใช่ไหมคะ
ใช่ ผ้าปูกับของอื่นๆ อยู่ตรงโถงทางเดิน...
ทำไมเธอเหมือนกับพี่สาวเรา คนที่เธอไม่ค่อยได้เจอนะ
- เรเชลเหรอ - ครับ
ตอนอายุเท่านั้นเธอก็รั้นแบบนี้
ลูกทุกคนก็เป็นเหมือนกัน
อะไร
ที่นอนนี่ เหมือนชีวิตผมเลย
ต้องใส่อากาศเข้าไป
ไม่เอาน่า เชื่อสิ ผมเจอแต่เรื่องห่วยๆ
อาจไม่ได้แย่อย่างที่เห็นก็ได้
อะไรนะ ที่ผ่านมาเป็นเหมือนกันหมด
ผมว่าคำที่เหมาะก็คือหายนะ
ฟังนะ เราจะช่วยลูกทุกอย่าง
รู้ใช่ไหม อะไรก็ตามที่เราช่วยจ่ายได้
พ่อกับพี่ไม่ได้มีเงินเยอะ
ผมจะไม่ขอเรเชลแน่ๆ
เธอไม่ว่าอะไรหรอก ลองคุยกับเธอดูสิ
ขอให้เธอมาได้ก่อนเถอะ
เธอพยายามอยู่นะ
เธอไม่ตัดสินใจมานาทีสุดท้ายหรอกครับ
อะไร ก็เธอยุ่ง นิวยอร์กอยู่ไกลมากนะ
- ครับๆ - ใช่
- ราตรีสวัสดิ์จ้ะ - ฝันดี
นอนหลับให้สบายนะ
- พ่อก็ - หลับฝันดี
ขอบใจ ทุกคน
ยังไงก็แล้วแต่ ฝันดีนะจ๊ะ
- เดฟ - อี๋ พ่อเนี่ย
พ่อเปล่านะ
เสียงที่นอนต่างหาก
มันรั่วน่ะ
เดลีไทมส์
ข่าวลือเรื่องตึกสภาพแย่แพร่สะพัด
มีของมาเซอร์ไพรส์ครับ
เนธานที่น่าสงสาร คงวุ่นวายน่าดู
สวัสดีจ้ะ แม่คนแปลกหน้า
ของกินเล่นจ้ะ
ถ้าการได้เจอเธอ ไม่ใช่ข้ออ้างให้ดื่มไวน์ก่อนเที่ยง
ฉันก็ไม่รู้ว่าอะไรใช่ละ
ตึกที่พักของเนธานใกล้จะพัง น่าสงสาร
เขาเป็นยังไงบ้าง
วันนี้พวกเขาให้คนเข้าไปเอาของใช้จำเป็น
ฟังดูไม่ดีเลย
- ถ้ามีอะไรที่ฉันช่วยได้ก็บอกนะ - ขอบใจจ้ะ
มาเรื่องเธอบ้าง
ชีวิตชนบททำให้เธอดูเปล่งปลั่ง
หรือไม่งั้น เธอก็แอบไปฉีดโบท็อกซ์ โดยไม่บอกฉัน
ฉันคิดถึงเธอ
เธอมาเยี่ยมฉันได้ทุกเมื่อเลยนะ
อะไรนะ แล้วใครจะดูร้านนี้ล่ะ
ทำแต่งานน่ะ
- ฉันต้องดูโทรมแน่เลย - เธอดูผุดผ่องออก
ครบรอบแต่งงาน 35 ปีสินะ
เยี่ยมมากเลย
ฉันอยากจัดปาร์ตี้ให้เธอที่นี่นะ
เราจะฉลองกัน ที่ที่เราเคยฉลองครบรอบ 25 ปี
- เบ็นบอกแล้ว - จ้ะ
ดีจัง
- ไปกันทั้งครอบครัวเลยเหรอ - พ่อเหรอ
ต้องดูว่าบ่ายนี้เขาเป็นยังไง
ฉันมั่นใจว่าเขาจะไม่เป็นไร
- และนั่นเหมาะกับการดื่มฉลอง - ใช่
และแด่คืนสาวซ่าที่เราจะจัดก่อนเธอกลับ
- แด่มิตรภาพ - แด่มิตรภาพ
- แค่นั้นเหรอ - ใช่
อ้อ ถ้าเราลืมของอะไร พรุ่งนี้พวกเขาจะให้เราเข้าไป
พวกเขาใจดีนะ
แค่นั้นแหละ จนกว่าพวกเขาจะคิดออกว่ายังไงต่อ
เขาคิดว่าน่าจะหลายเดือนอยู่
เขาทำหน้าแบบว่า "บางทีอาจไม่มีวันนั้น"
- เขาอาจจะไม่... - หน้าแบบนั้นเลย
แต่ข้อดีคือ คงไม่มีอะไรแย่กว่านี้แล้ว ว่าไหม
ศูนย์ดูแลผู้สูงอายุเคนดัลตัน
ทางเข้าหลัก ประตูหนึ่ง ส่งของใช้ทางเข้าถัดไป
เราไปเยี่ยมพ่ออย่างน้อยเดือนละครั้ง
เขาแย่ลงเรื่อยๆ แต่ก็ช้ากว่าที่คาดคิดไว้
พร้อมนะ
ฉันจะยิ้มสู้ ถึงแม้เขาจะจำเราไม่ได้
ฉันจะเข้าไปดูเขาก่อน
หวัดดีค่ะ พ่อ
ลูกสาวตัวน้อยของพ่อ
เมื่อเช้านี้พ่อเพิ่งบอกแม่ไปว่า
"นานแล้วนะที่จูลี่ไม่ได้แวะมา"
พ่อบอกว่า "ซื้อของขวัญ วันครบรอบดีๆ ให้จูลี่นะ"
"เราจะไปกินไก่กังเปา ที่ร้านเซี่ยงไฮ้เอกซ์เพรส"
พ่อจำได้ด้วยเหรอ
ผู้ชายเขาไม่ลืมเรื่องแบบนี้หรอก
โธ่ พ่อขา
จำได้ไหมตอนเราถ่ายรูปนี้
เรามีคำว่า "เ-ซ็-ก-ซ์" อยู่เหนือหัวเรา
คุ้นๆ อยู่นะ
เซ็กซ์
แม่ลูกไปไหนล่ะ
คืนนั้นแม่ไม่ได้ไปค่ะ พ่อ
ไปสิ
ไม่ค่ะ เธอเสียไปก่อนหน้านั้นแล้ว
อย่าโง่ไปหน่อยเลยน่า
- ใจเย็นๆ เท็ด - พ่อคงนึกว่าแม่ไปด้วย
พ่อรู้น่ะว่าตัวเองรู้อะไร
อย่าหงุดหงิดสิคะ คุณตา
แม่หลานพูดจาไร้สาระ
รู้อะไรไหม หนูคงสับสนไปเอง
อย่างกับแม่เขาจะไม่ไป
- แม่รักลูกมากนะ - หนูรู้ค่ะ
เรากลับกันดีกว่า
โอเค อีกสามวัน เราจะกลับมารับนะคะพ่อ
ตอนหกโมงเย็น
พ่อจะเตรียมตัวให้พร้อม
ขาดพ่อไปงานจะไม่ปัง
ค่ะ แล้วเจอกันนะคะ
- เจอกัน เท็ด - บายค่ะ คุณตา
บาย
แน่ใจนะว่ามันคุ้มที่จะเสี่ยง
เมื่อกี้เขาก็อาการดีอยู่นะ และเราก็เคยเอาอยู่ตอนเขาอาการแย่
อารมณ์ขึ้นๆ ลงๆ ของเขา อาจทำลายคืนฉลองได้นะ
มันเคยเกิดขึ้นแล้ว
- หนูจะดูคุณตาให้เองค่ะ - ขอบใจจ้ะ ลูกรัก
ไม่งั้นเราก็แค่แวะมาเยี่ยมก่อนไป
อะไรนะ
แค่พูดเฉยๆ
ฟังนะ ฉันเข้าใจ แต่ฉันอยากคิดบวกไว้ก่อน
- ได้ - ตอนคิดถึงความหลังด้วยกันมันดีมากเลย
เรามาคิดถึงความหลังกันอีกดีไหม
- ลูกจำได้ไหม - นิดหน่อย ก็ไม่เชิงค่ะ
เราอยู่ที่นี่เกือบ 30 ปี จากช่วงเวลา 35 ปีที่เราแต่งงานกันมา
- ช่วงเวลาดีๆ - วิเศษ
เราทุกคนอยู่ในบ้านหลังเดียวกัน
เบ็นอยู่ข้างบ้าน
- เป็นช่วงเวลาที่พิเศษ - ใช่ค่ะ
คุณอยากไปทักทายไหม
ตอนแรกฉันก็อยากนะ แต่ไม่ดีกว่า
ก็ได้
- ไม่หันหลังกลับ - ใช่ค่ะ
อดีตก็คืออดีต
ช่วงเวลาแสนสุข
แต่ตอนนี้ใช้ชีวิตตามฝันแล้ว
เมื่อความรักของคุณเริ่มจืดจาง
และยาหยีของคุณก็ไม่ยอมเล่นจ้ำจี้
บ่อยเท่าที่คุณคิดว่าเธอควรจะทำ
นี่จะทำให้เธอสั่นระริกทุกครั้ง
"สวัสดีจ้ะ คนสวย"
อย่าพูดผิดเป็น...
นั่นแปลว่า "สวัสดีจ้ะ เจ้าแพะ"
และอย่าแต่งตัวแบบนั้นเด็ดขาด
ไม่งั้นได้โดนเธอบอกว่า "เดี๋ยวโดนอัดลม"
โดนอัดลมซะ
ครั้งหน้า ผมจะไถสเกตบอร์ด ไปรอบๆ อะโครโพลิส
คลิปแบบนี้ดังเหรอ
เขาทำให้คนหัวเราะ เขายังทำให้ฉันหัวเราะเลย
เขามียอดวิวเกินล้านเลยเหรอ
ใช่ มีสปอนเซอร์และแพลตฟอร์มอื่นๆ ด้วย
น้องเอ๊ย เราเลือกงานผิด
เห็นด้วยเลย
ฉันต้องเอารถตู้ไปคืน
เอ็ดดี้
- ฉันเอาไปคืนให้ได้นะ - ไม่ต้อง พี่ช่วยฉันเยอะแล้ว
- เขาจะได้ไปเล่นแถวแม่น้ำด้วย - ครับพ่อ
- นี่ เราต้องไปแล้ว - ผมเก็บของอยู่น่ะ
ไม่เป็นไร ไว้ค่อยมาทำก็ได้ มาเถอะ ไปกัน
เร็ตต้าคงข้องใจบ้างนะ
เธอเข้าใจน่าว่าเป็นมุก
- มีอะไร - เปล่าค่ะ
ไม่นะ
แคสซี่
แคส
เราเสียลูกไป เบ็น
คุณพูดถูก
ผมไม่น่าพูดอะไรเลย
คุณโอเคนะ
หมอก็บอกแล้ว ฉันจะไม่เป็นไรค่ะ
แน่ใจนะว่าอยากเก็บเรื่องนี้ไว้ก่อน
ฉันไม่อยากทำลายวันครบรอบของพวกท่าน
ปิดไว้ก่อนสักสองสามวัน
เราลองกันใหม่ได้นะ
- ผมทำไม่ได้ - ฝึกไปเรื่อยๆ
โจรสลัด โจรสลัด
ระวังไว้ ไอ้คนชั่ว
เอาละ ทุกคน ไปกันได้แล้ว
- โดนซะๆ - นึกว่าลูกสอนเขาอยู่
โจรสลัดของเอ็ดดี้โผล่มา
- ไปกันได้แล้ว - อย่าชวนพวกเขาไปกินมื้อค่ำนะ
เบ็น คอนเฟิร์มโต๊ะไปแล้วใช่ไหม
คืนวันอาทิตย์ซะด้วย คิวน่าจะยาว
- จะจัดการเดี๋ยวนี้ครับ - ถ้าเราไปสาย เป็นความผิดพ่อนะ
เคลื่อนขบวนไปเซี่ยงไฮ้เอกซ์เพรส
พร้อมนะ ไปเลย
เซี่ยงไฮ้เอกซ์เพรส
เอ็ดดี้ อย่าไปยุ่งกับล็อบสเตอร์
คนอื่นรู้อะไรที่เราไม่รู้รึเปล่าเนี่ย
- ลูกมาที่นี่ครั้งสุดท้ายเมื่อไหร่ - นานมากเลยครับ
เฮนรี่บอกว่าจะขายร้าน
แม่ว่าเขาขายแล้วนะ
ขี้เกียจขนาดใช้โต๊ะมีจานหมุน พนักงานก็ขี้เกียจ
- พ่อรู้มุกนี้เห่ย - ก็ไม่นะคะ
ผมว่าเราข้ามเมนูกุ้งไปเลย
- ใช่ - ผมอยากกินกุ้ง
ลูก เชื่อพ่อนะ...
- ไม่เอา - หลานต้องฟังพ่อนะ เนธาน
ผมเนธานครับ คุณตา นี่เอ็ดเวิร์ด
ไก่กังเปา
นั่นของโปรดพ่อฉันเลย เวลาเรามาที่นี่
ฉันเองก็ชอบค่ะ เท็ด
ทำไมสาวจีนคนนั้นมานั่งกับเรา
นี่แคสซี่ครับ คุณตา ภรรยาผม
เธอเป็นคนเวียดนาม
เมลไปไหนล่ะ
- เธอไม่ใช่เมล - เมลตายแล้วค่ะ พ่อ
มีใหม่เร็วจังนะ
เสียไปนานแล้วครับ
พ่อจำได้ไหม
ฉันชอบเมล
- ใช่ - เราทุกคนก็ชอบครับ
แกน่าจะมีลูกได้แล้ว
เธอมีลูกไหม
ไม่มีค่ะ เท็ด
เสียชาติเกิดนะ ไม่มีลูกเนี่ย
เมลชอบคนจีน
- พ่อคะ - เมลไม่ใช่พวกเหยียดเชื้อชาตินะ
- ขอโทษด้วยนะจ๊ะ - ไม่เป็นไรค่ะ
เราสั่งอาหารกันเถอะ
คุณครับ
ขอตัวนะคะ
ขอบคุณครับ
ขอบคุณ
เบ็นบอกเหรอคะ
ปิดมาตลอดสามวัน
ฉันคอยคุยกับแอนนาเพื่อนฉันค่ะ
เธอคิดถึงเราก่อนเสมอเลย
เขาอยากอุ้มลูกมาก
คิดถึงตัวเองบ้างสิ
ให้เราเป็นฝ่ายดูแลเธอ
พักผ่อนซะนะ
ให้ร่างกายได้ฟื้นฟู
และเมื่อเธอพร้อม บางทีอาจลองอีกรอบ
สี่ครั้งแล้วค่ะ
ฉันไม่รู้ว่าจะทนได้อีกไหม
ฉันบอกเขาก่อนแต่งงาน
ว่าฉันมีปัญหาเรื่องตั้งครรภ์
แต่เรารักกันมาก
ถ้าเกิดเขาหยุดรักฉันล่ะคะ
แคสซี่ เธอเป็นที่รัก
ของเราทุกคน
อย่าคลางแคลงใจเด็ดขาด
คุณไม่เป็นไรนะ
เดี๋ยวก็ดีขึ้นค่ะ
เรเชลโทรมาครับ
ไปเถอะค่ะ ฉันไม่เป็นไร
คุณเองก็ไปเถอะ
แน่ใจเหรอ
ค่ะ
ฉันขอเวลาสักครู่
- เธอมาแล้ว - ป้าเรเชล หวัดดีฮะ
หวัดดีจ้ะ
เซี่ยงไฮ้เอกซ์เพรสไม่เหมือนเมื่อก่อนเลย
ไม่มีไก่กังเปา
- แม่ครับ - ให้อภัยไม่ได้
คุณตารับไม่ได้
ฮัลโหล สวัสดีจ้ะ ลูกรัก
ดูสิ เราตั้งแล็ปท็อปไว้ตรงเก้าอี้ว่าง ให้เหมือนลูกมาอยู่ตรงนี้
ถ้าไปได้ หนูคงไปแล้ว หนูพยายามแล้วค่ะ
เรารู้จ้ะ
เธอใส่ชุดนอนอยู่
ที่นี่เป็นตอนเช้าค่ะ คุณตา
- กลางคืนต่างหาก - หนูอยู่นิวยอร์กค่ะ
- เราคิดถึงลูกนะ - หนูก็คิดถึงทุกคนค่ะ
มีอะไรเล่าให้ฟังบ้าง
- อะพาร์ตเมนต์ของเนธานพังยับ - นี่
- พูดจาดีๆ สิ - ก็จริงนี่คะ
- อะไรนะ - ฟังแล้วเซ็งเลย รูบ
ใช่ ตึกสร้างไม่ได้มาตรฐาน
ไว้ฉันจะส่งลิงก์ข่าวไปให้ มีห้าตึกที่เป็นแบบนี้
เนธ แล้วนายจะทำยังไง
อยู่กับเบ็นโอไปสักพัก
ช่างเถอะ พี่มาแล้ว และฉันเป็นคนพูดอยู่
และพี่ก็ถือแก้วใส่อะไรสักอย่าง
จะเปิดขวดเดี๋ยวนี้
ดื่มคนเดียว อย่าจัดหนักนะ
เดาว่าพี่อยู่คนเดียว
นายก็รู้จักฉันดีนี่
ผมขอดื่มให้กับพ่อแม่ที่ดีที่สุดในโลก
ผมดีใจที่พวกท่านแต่งงานกัน
เพราะมันทำให้เราได้เกิดมา
- คิดถึงแต่ตัวเองจริงนะ - และเพราะเรารักพวกท่าน
- เห็นด้วยเลย - ขอบคุณจ้ะ
แคสซี่ หยิบแก้วเร็ว
มาดื่มให้กับเดฟกับจูลี่ ราฟเตอร์ ผู้เป็นตำนาน
ขณะที่พวกเขาฉลอง 35 ปีแสนวิเศษ
แด่พ่อ แม่ คุณปู่ คุณย่า ลูกเขย และลูกสาวของเรา
- และต้นแบบแห่งความสุขของเรา - ใช่
- นั่นภาระหนักเลยนะ - แม่ทำได้น่า
- แด่แม่กับพ่อ - แด่แม่กับพ่อ
ดื่ม
เพราะพวกเขาเป็นเพื่อนที่ร่าเริง
และพวกเราก็เช่นกัน
เอาละ ฉันต้องไปทำงานแล้ว
มีอะไรใหม่ๆ ไหม มีเรื่องตื่นเต้นรึเปล่า
ไม่มีอะไรสำคัญหรอกค่ะ
- ลูกได้ไปวิ่งมาราธอนรึเปล่า - ปีนี้ไม่ได้ไปค่ะ
- แต่ลูกไปตลอดนี่ - หนูมีอย่างอื่นต้องทำน่ะค่ะ
โอเค อย่าทำงานหนักเกินนะ เราคิดถึงลูก
- รักนะ บาย - เจอกัน
รักนะคะ
เอาละ ทุกคน กลับบ้านไปทำไก่กังเปากินกัน
- จะว่ายังไง - ไปกันเลย
- เห็นด้วยๆ - ใช่ ออกจากร้านนี้กันเถอะ
พอลูกเกิดมาจะมีเวลา เจอพวกเขาอีกเยอะเลย เจ้าตัวเล็ก
ไก่กังเปา
ก็เหมือนกับชีวิตดีๆ
เราหมักความรู้สึกลงไป
ทำให้แน่ใจว่ามีรสชาติ
มีเสียงฉู่ฉ่าเยอะๆ
อย่าให้อะไรติดกระทะ
ใส่พริก เนื้อ เครื่องเทศ
แล้วก็ผัดเข้าด้วยกัน
ปรุงแต่งรสตามความชอบของแต่ละคน
และถ้าคุณโชคดีมากๆ มันจะถูกปรุงด้วยความรัก
มื้อค่ำมาแล้ว
สอง สี่ หก แปด...
ชีวิตดีๆ
ลงมือได้ ไม่ต้องรอ
- เห็นด้วยเลย เท็ด - อ้าว
- นี่ครับ - ขอบใจนะ
เดฟกับฉันเป็นไก่กังเปาเปี่ยมรัก
แต่ถ้ามีอะไรผิดพลาด เหมือนเบ็นกับแคสซี่...
ไม่เป็นไรครับ
ก็เหมือนขาดวัตถุดิบบางอย่างไป
หม่ำเลยครับแม่
ตักเร็วๆ สิคะ
ถ้าจะตักอาหารให้หนู ก็ตักเร็วๆ หน่อย
- หรือรูบี้ ที่ใส่ซอสมากไป - รอจนจะหลับแล้ว
ไก่กังเปา จูลส์
- นั่นรูบี้ครับ คุณตา - ใครนะ
ส่วนพ่อก็ลืมสูตรอาหาร
หรือเนธาน ที่ทำยังไงก็ไม่กลมกล่อมสักที
จากนั้นทุกอย่างก็รวน
เลยเวลานอนแล้วนะ เอ็ดดี้ ใส่ชุดนอนซะ
- แปรงฟันด้วย - ผมก็รอเข้าห้องน้ำอยู่
เร็วเข้าสิ รูบี้
รอเดี๋ยวสิ
สามสิบห้าปีแล้วนะ คุณนายราฟเตอร์
มานี่มา
มีทั้งช่วงดีและช่วงร้าย
เรื่องดีและเรื่องไม่ดี แต่เราก็ยังอยู่ด้วยกัน
ถือเป็นความสำเร็จสำหรับยุคสมัยใหม่
ผมก็ว่างั้น
ผมจำได้ว่าตอนวันครบรอบ 25 ปี ผมกังวลเรื่องลีลาบนเตียงของผม
แต่พอเป็นที่นี่ก็ไม่ต้องกังวลเรื่องลีลา เพราะอดใช้
แปะป้ายไว้ก็ได้ว่า "พักงานชั่วคราว"
แต่อย่าพักนานไปนะ
- คุณยังแจ่มอยู่เลย - หยุดน่า
- คุณชอบจะตาย - ก็จริง
ผมแค่ทำหน้าที่ของตัวเอง
คนแก่ก็ยังปึ๋งปั๋งได้นะ
ไม่ต้องลงรายละเอียด ขอบคุณครับพ่อ
โชคดีจริงนะ
ฉันเป็นห่วงเขาค่ะ
เขาไม่มีแฟนมานานมากแล้ว
มีลูกแล้วก็ยิ่งยาก
ค่ะ เขาคงคิดถึงความสัมพันธ์ใกล้ชิด
- ผมเองก็คิดถึง - คุณได้เยอะพอแล้ว
- เอ่อ... - นี่ คุณล้างน้ำไป เดี๋ยวฉันจัดวางให้
- โรแมนติกจัง - เกิดผลจริง
ฉันกังวลจริงๆ นะ
- เราเคยช่วยตามเช็ดล้างให้พวกเขา - เราก็ยังทำอยู่
ไม่ใช่ ฉันหมายถึง เวลาที่ชีวิตพวกเขามีเรื่องผิดพลาด
เราเคยอยู่ช่วยเช็ดล้างปัญหา
- พวกเขาเป็นผู้ใหญ่แล้ว - ก็ใช่ แต่พวกเขายังเป็นลูกเรานะ
ทำไมถึงพูดเรื่องนี้ขึ้นมา
ไก่กังเปา
พูดอุปมาน่ะ
ส่วนพ่อก็ตื่นตัวมากขึ้น
ในแบบพิลึกๆ ของเขา
แค่รู้สึกผิดที่ต้องกลับไป ทั้งที่เกิดเรื่องมากมาย
เบ็นกับแคสซี่คงไม่อยากให้คนเต็มบ้าน
พวกเขาไหวน่ะ
พวกเขาต้องเยียวยา
ชีวิตของเราอยู่ที่บ้าน
และพวกเขาก็อยู่ที่นี่ เราช่วยพวกเขาเยียวยาได้
รูบี้ก็น่าจะได้หยุดนานขึ้น
- สักสองสามวันก็ได้นะ - ไม่ นานกว่านั้น
เราช่วยเบ็นกับแคสซี่ ช่วยให้เนธานตั้งตัวได้
เยี่ยมพ่อบ่อยขึ้น รูบี้ไปเรียนที่เดียวกับเอ็ดเวิร์ดก็ได้
อีกนานแค่ไหน
ดูตามสถานการณ์ สักพักมั้ง
แล้วชีวิตเราล่ะ
- เราเป็นพ่อแม่นะ - ใช่ ที่มีชีวิตของตัวเอง
ผมมีธุรกิจ คุณมีงาน
อย่างแรกเลย เราจะไปอยู่ที่ไหน
ที่นี่อยู่ได้มากสุดก็แค่สองสามวัน
- ผมไม่เข้าใจว่าคุณคิดอะไรอยู่ - ฟังนะ ฉันแค่...
ฉันรู้ว่านี่คือสิ่งที่เราต้องทำ ไม่งั้นเราก็เป็นพ่อแม่ที่แย่
เราไม่ใช่พ่อแม่ที่แย่
วิธีช่วยเนธานที่ดีที่สุดคือหาเงิน เผื่อเขาจะขอยืม
ส่วนเบ็นกับแคสซี่ก็จะไม่เป็นไรหรอก
ฉันพูดจริงนะ เดฟ
ผมก็พูดจริง
ตอนไปบ้านหลังเก่า คุณพูดเองนะว่า
"อดีตก็คืออดีต"
- เราไม่ใช่พ่อแม่แบบนั้นแล้ว - เราเป็นแบบนั้นเสมอค่ะ
แค่เรื่องรูบส์ก็หนักแล้ว
นี่เป็นเวลาของเรานะ จูลส์
เก็บไปนอนคิดดูนะ
ข่าวฉาวเรื่องอึ การแท้ง ตึกที่จะถล่ม จิตใจที่สั่นคลอน
และสิ่งที่เรเชลไม่ยอมบอก
ฉันรู้สึกถึงมันมานานแล้ว
ต้องมีคนคอยช่วยเช็ดล้าง
ตอนนั้นแหละที่ฉันเข้าใจ
ฉันตามหาคำตอบสำหรับคำถามที่น่ากลัว
คุณ เขา และพวกเขา ดรูซิลล่า ซาเวจ
ทีนี้ยังไงต่อ
ฉันไม่ใช่ผู้หญิงคนที่ฉันเคยเป็น แล้ว...
ตัวตนที่คุณปรารถนา
หนทางไปข้างหน้า
ก้าวไปอีกขั้นสู่ชีวิตที่คุณคู่ควร
ฉันเป็นใครกัน
ฉันอยากย้ายกลับมาที่นี่
แบบถาวร
คำบรรยายโดย: วิภาพร หมู่ศิริเลิศ
ผู้ตรวจสอบงานแปล วิสาขา ภูริไกร